Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3423

(3) A második, harmadik és negyedik csökkentés, illetve kiigazítás iránt tett lépés tekintetében a Tanács, a Bizottság javaslata alapján, minősített többséggel eljárva, határozhat arról, hogy egy vagy több új tagállam tekintetében az (1) bekezdés b) pontjában említett egy vagy több termékre alkalmazandó vámok egyéves időtartamra térjenek el az (1) bekezdés, vagy – adott esetben – a (2) bekezdés alkalmazásából eredő vámoktól. Ez az eltérés az (1), illetve a (2) bekezdés alapján elvégzendő módosítás összegének 10%-át nem haladhatja meg. Ebben az esetben a következő év folyamán azokat a vámtételeket kell alkalmazni, amelyek az (1) bekezdés, illetve adott esetben a (2) bekezdés alkalmazásából következtek volna, ha az eltérésről nem határoznak. Az említett évre vonatkozóan azonban az említett vámtételektől történő további eltérésről a fenti albekezdésekben előírt feltételek szerint lehet dönteni. Az említett termékek vámtételeit 1978. január 1-jén el kell törölni, és az új tagállamoknak teljes egészében alkalmazniuk kell a közös vámtarifát.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes